ສື່ເຢຍລະມັນ ລາຍງານວ່າ ຜູ້ຊ່ວຍນັກບິນ ຂອງເຮືອບິນ ລຳທີ່ຕົກ ອາດໄດ້ມີບັນຫາ ນຳສາຍຕາ
ໜັງສືພິມ Bild am Sonntag ຂອງເຢຍຣະມັນ ກ່າວວ່າ ພວກເຈົ້າໜ້າທີ່ສືບສວນ ພົບເຫັນຫຼັກຖານ ທີ່ວ່າ ຜູ້ຊ່ອຍນັກບິນ ຢ້ານວ່າ ຕົນຈະເສຍສາຍຕາ.
ໜັງສືພິມສະບັບໜຶ່ງຂອງເຢຍຣະມັນ ກ່າວໃນວັນອາທິດມື້ວານ ນີ້ວ່າ ຜູ້ຊ່ວຍນັກບິນຂອງສາຍການບິນ Germanwings ທີ່ຖືກ ກ່າວຫາວ່າ ຂັບເຮືອບິນຂອງລາວ ເຂົ້າຕຳພູເຂົາ Alps ຂອງຝຣັ່ງ ໂດຍເຈດຕະນາ ນັ້ນ ອາດໄດ້ມີບັນຫານຳສາຍຕາ ນອກຈາກໄດ້ ຮັບການປິ່ນປົວຈາກນັກຈິດຕະວິທະຍາແລ້ວ ໜັງສືພິມ Bild am Sonntag ລາຍງານວ່າ ພວກນັກສືບສວນ ໄດ້ພົບເຫັນຫຼັກຖານ ທີ່ສະແດງວ່າ ທ້າວ Andreas Lubitz ຜູ້ ຊ່ວຍນັກບິນ ໄວ 27 ປີ ມີຄວາມຢ້ານກົວວ່າ ຈະເສຍສາຍຕາ ເນື່ອງຈາກເຍື່ອຫຸ້ມໜ່ວຍຕາຂອງລາວເບື້ອງນຶ່ງ ຂາດ ບັນດາໄອຍະການ ກ່າວວ່າ ການຊອກຄົ້ນໃນວັນສຸກຜ່ານມານີ້ ໃນເຮືອນຂອງທ້າວ Lubitz ໄດ້ພົບເຫັນເອກະສານຕ່າງໆ ທີ່ສະແດງໃຫ້ເຫັນ  ຕຳຫຼວດຍັງໄດ້ພົບເຫັນຫຼັກຖານທີ່ວ່າ ຜູ້ກ່ຽວໄດ້ຮັບການປິ່ນປົວ ບັນຫາທາງດ້ານຈິດຕະ ວິທະຍາເຊັ່ນກັນ ໜັງສືພິມສະບັບນີ້ ຍັງລາຍງານໃຫ້ຊາບອີກວ່າ ແຟນຂອງທ້າວLubitz ທີ່ໄດ້ອາໄສຢູ່ກັບ ລາວນັ້ນ ຖືພາມານ ບັນດາເຈົ້າໜ້າທີ່ຝຣັ່ງ ກ່າວວ່າ ເຄື່ອງບັນທຶກສຽງການບິນ ສະແດງໃຫ້ເຫັນວ່າ ທ້າວ Lubitz ໄດ້ລ໊ອກປະຕູ ບໍ່ໃຫ້ນັກບິນກັບຄືນເຂົ້າໄປໃນຫ້ອງນັກບິນ ກ່ອນເຮືອບິນໄອພົ່ນລຳນັ້ນ ຕົກລົງໃນວັນອັງຄານຜ່ານມາ ໂດຍໄດ້ສັງຫານພວກຄົນໂດຍສານແລະຈຸບິນທັງໝົດ 150 ຄົນໃນເຮືອບິນ